**Kutsu vuosikokoukseen 30.3.2021**

Yhdistyksen vuosikokous pidetään **tiistaina 30.3.2021 klo 16:00 etänä Zoomissa**. Saat osallistumislinkin ilmoittautumalla 28.3.2021 mennessä osoitteeseen sihteeri@icomos.fi.

Elisa Heikkilä pitää vuosikokouksessa esitelmän otsikolla: *Eurooppalaiset kulttuuriperinnön vaalimisen standardit.* Samoin esitellään etäkokouksen kulku ja ohjeet puheenvuoro- ja päätösmenettelyille.

Vuosikokouksessa käsiteltävät asiat:

1. Kokouksen avaus.
2. Kokouksen puheenjohtajan valinta. Sääntöjen § 7.
3. Kokouksen laillisuus. Sääntöjen § 6.
4. Kokouksen sihteerin, pöytäkirjantarkastajien ja ääntenlaskijoiden valinta.
5. Työjärjestyksen hyväksyminen.
6. Hallituksen kertomus vuoden 2020 toiminnasta, tilit ja toiminnantarkastajan lausunto.
7. Tilinpäätöksen vahvistaminen ja päätös vastuuvapauden myöntämisestä tilivelvollisille.
8. Jäseniltä perittävien jäsenmaksujen suuruudet vuonna 2022. Sääntöjen § 4. Hallitus esittää maksujen pitämistä ennallaan (henkilöjäsen 55 eur, yhteisöjäsen 250 eur, kannattajajäsen 110 eur, opiskelijajäsen 27,50 eur).
9. Toimintasuunnitelma ja siihen liittyvä talousarvio vuodelle 2021. Liite.
10. Puheenjohtajan ja hallituksen jäsenten (8) valinta vuodelle 2021.
11. Toiminnantarkastajan ja varatoiminnantarkastajan valinta vuodelle 2021.
12. Sääntömuutos yhdistyksen kokousten pitämisestä lähi- ja etäkokouksina. Sääntöjen § 15. Liite.
13. Muut jäsenten vuosikokoukselle esittämät asiat: Sääntöjen § 6. Hallitus esittää vuosikokouksen keskusteluteemaksi kaupunkikeskustojen korkeaa rakentamista.
14. Kokouksen päättäminen.

Hallituksen valmistelemat vuosikokouksen asiakirjat tulevat nähtäville osaston kotisivuille osoitteessa [www.icomos.fi](http://www.icomos.fi).

**5.3.2021**
**Lämpimästi tervetuloa!**

**ICOMOSin Suomen osasto r.y.:n hallitus**